FOTO'S: Kristen Stewart en Emma Roberts se nuwe haarstyle | SARIE
FOTO Instagram @mrchrismcmillan Verwante Artikels
6 Augustusus 2014
FOTO’S: Kristen Stewart en Emma Roberts se nuwe haarstyle	deur SARIE.com-span
Ons het jou Maandag gewys dat Jennifer Aniston haar brunet kapsel weer blond gekleur het. Nou het twee ander Hollywood-aktrises haar voorbeeld gevolg en hul haarkleur terugverander na hul oorspronklike kleur.
Die aktrise Kristen Stewart van Twilight-faam het ons onlangs aan die raai gehad met haar oranje kapsel. Sy het later gesê sy moes dit kleur vir haar rol in die film American Ultra. Gelukkig kon sy nou weer terugkeer na haar oorspronklike donkerbruin haarkleur.
Kristen Stewart has gone back to brown hair after trying neon orange: http://t.co/RUkd4ljxTzpic.twitter.com/7hdzR7vQ3K
— Us Weekly (@usweekly) August 4, 2014
Die American Horror Story-aktrise en broerskind van Julia Roberts, Emma Roberts, sê op Twitter sy voel weer soos haarself nadat sy haar hare weer blond gekleur het en vir haar verlengings laat insit het.
Back to blonde! Feel like myself again. Thanks to @NineZeroOnepic.twitter.com/jX4DvUyCIh
— Emma Roberts (@RobertsEmma) August 5, 2014
Emma het sedert Januarie haar hare in ’n lang bob gedra, en was ook vir ’n tydjie ’n brunet.
Ed and Eloise on #ashbymovie set pic.twitter.com/JTnmo5P2B6
— Emma Roberts (@RobertsEmma) June 25, 2014
Kies ’n haarkleur wat by jóú pas
Hare wat onnatuurlik lyk, is uit. ’n Haarkleur wat by jou vel pas, is in. As die kleur te donker of lig is, kan jou gelaat vaal lyk en jy kan selfs ouer voorkom, sê Natalie van Heerden, bemarkingsbestuurder van Schwarzkopf.
Natalie se wenke
Moenie jou hare meer as twee skakerings ligter of donkerder as jou eie hare kleur nie.
Jy kan steeds met kleur eksperimenteer. Probeer ligstrepies – dit is meer subtiel as om jou hele kop te kleur.
Kies die regte skakering vir jou velkleur só
Donker kleure pas by ’n olyfkleurige vel. Moenie jou hare ligter as jou velkleur kleur nie, want dit gaan onnatuurlik lyk.
As jy ’n pienk ondertoon het, vermy warm rooi of goudblonde skakerings.
As jou velkleur baie lig is, vermy swart of donker skakerings. Dit kan jou baie bleek en ouer laat lyk.
Wees versigtig vir skakerings met geel, goue of oranje ondertone as jou vel ’n geel ondertoon het. Dieprooi en donkerbruin skakerings is ’n veiliger keuse.
Nóg haarstyle op SARIE.com
Die nuwe trend vir kort hare – Gary Rom gee raad
Scarlett Johansson se nuwe haarstyl – FOTO
EERSTE FOTO: Kristen Stewart se gewaagde kort haarstyl
Dié haarstyl en -kleur vir somer
Emma Stone se nuwe haarstyl